kardosdrur/scandi-wiki huggingface dataset:
Allmusic

Allmusic (tidligere All Music Guide eller AMG; ofte skrevet allmusic) er en musikdatabase, indeholdende anmeldelser af albummer, sange/kompositioner, musikere, lister over udgivelser, indhold på albummer mv. AMG blev grundlagt i 1991 af Michael Erlewine og Vladimir Bogdanov. 

Websiden blev etableret i 1995, og hævder at have det største arkiv af coverart (albumomslag), med i alt over en halv million indskannede af slagsen.

AMG's database anvendes i nyere versioner af Windows Media Player, til at identificere albummer, således at man kan se sangtitler og coverart mens man afspiller musikken.

Fodnoter

Eksterne henvisninger 
 All Music Guides websted 

Musik
Anmeldelsesnetsteder
Metadata
Etableret i 1991
Smørfisk

Smørfisk er især arter i smørfiskefamilien Stromateidae.
Navnet smørfisk bruges også om andre fisk af underordenen Stromateoidei.

Underordenen Stromateoidei 
 Familie: Amarsipidae
 Slægt: Amarsipus
 Familie: Centrolophidae (Sortfisk)
 Slægt: Centrolophus (en art C. niger Almindelig sortfisk)
 Slægt: Hyperoglyphe
 Slægt: Icichthys
 Slægt: Psenopsis
 Slægt: Schedophilus
 Slægt: Seriolella
 Slægt: Tubbia
 Familie: Nomeidae
 Slægt: Cubiceps
 Slægt: Nomeus
 Slægt: Parapsenes
 Slægt: Psenes
 Familie: Ariommatidae
 Slægt: Ariomma
 Familie: Tetragonuridae
 Slægt: Tetragonurus
 Familie: Stromateidae
 Slægt: Pampus
 Kinesisk smørfisk, Pampus chinensis 
 Sølvsmørfisk, Pampus argenteus 
 Slægt: Peprilus
 Amerikansk smørfisk Peprilus paru 
 Glanssmørfisk, Peprilus ovatus 
 Stillehavs smørfisk, Peprilus simillimus 
 Slægt: Stromateus
 Blå smørfisk, Stromateus fiatola 
 Usikker
 Sort smørfisk, Parastromateus niger Har tidligere været kendt under navnet sort pomfret. Underorden Percoidei, Familie Carangidae

Escolar 
Escolar, Lepidocybium flavobrunneum eller Smørmakrel, kaldes også ofte fejlagtigt smørfisk.

Escolar er mørkebrun, og bliver mørkere med alderen. Fisken lever på dybt vand 200-900 m, og kan blive op til 2 meter lang.
På grund af et højt indhold af naturlige voks-arter, der er ufordøjelig fedt, kan man få diarré af at spise fisken, hvis den ikke tilberedes korrekt.

Kilder og eksterne henvisninger 

 :wikispecies:Stromateidae
 Systema naturae 2000 (classification) Suborder Stromateoidei

Pigfinnefisk
Karen Wegener

Karen Margrethe Lund Wegener f. Petersen (27. april 1935 i Sønder Nærå – 29. marts 2012) var en dansk skuespillerinde, der blev uddannet fra Aarhus Teater i 1961. 

Efter studierejser til både Tyskland og England blev hun ansat på teatret i 1967 og var knyttet til det i 30 år bortset fra de fem år, hvor hun spillede freelance-roller på Aalborg Teater. Blandt de stykker hun har medvirket i er Glade dage, Heksejagt, Dødsdansen, Belbels kærtegn, Gengangere, Mutter Courage, Tre søstre, Tribadernes nat, Parasitterne og Peer Gynt. Hun spillede den forsagte Wulfdine i Livsens Ondskab. Hun har også medvirket i serierne Gøngehøvdingen og Bryggeren. Ganske få spillefilm er det blevet til nemlig En ven i bolignøden (1965), Brødrene på Uglegården (1967) og Pelle Erobreren (1987), som hun modtog Bodilprisen for bedste kvindelige birolle for.

Hun var gift med kollegaen fra Aarhus Teater Ole Wegener. Karen Wegener stoppede sin karriere i 1997, da hun blev alvorligt syg. Hun kom sig, men døde i 2012, 76 år gammel.

Referencer

Eksterne henvisninger 
 
 

Skuespillere fra Danmark
Bodilprisen for bedste kvindelige birolle
Personer fra Fyn
Lasse Lunderskov

Lasse Lunderskov (født 25. november 1947 i København) er en dansk skuespiller, musiker og sanger, der ikke har nogen egentlig skuespilleruddannelse bag sig. Lasse Lunderskov var med i beatgruppen The Maxwells. Han har lagt stemme til en lang række tegnefilm og har siden 1997 for alvor fået roller i danske spillefilm.

Lasse gik oprindeligt på Sankt Annæ Gymnasium, og dannede her det første band "The Dragons" (senere Maxwells) med de tre skolekammerater, Jørgen, Lars og Børge, som – bortset fra Jørgen – sang i Københavns Drengekor, Lars som solist.

Sidst i 60'erne blev Maxwells hyret af Preben Harris til at spille med som orkester på scenen i Gladsaxe Teaters første opsætning af musicalen Hair, som også have en ung Erik Wedersøe, Paul Hüttel, Lykke Nielsen m.fl. på rollelisten. I den anledning startede Maxwells som de første med at bruge psykedelisk lys, hvilket de siden diverterede med som opvarmning til koncerter med Frank Zappa i Falkonersalen og Janis Joplin i Tivoli.

Først i 70'erne meldte Lasse sig til at synge i Jesus Christ Superstar, men endte med at sidde i orkesteret og spille guitar, i øvrigt sammen med Claus Asmussen. Lasse har formodentlig været en af de årganges teknisk bedste guitarister, og spillede desuden piano, indisk sitar og andre instrumenter.

Efterfølgende dannede han vokalgruppen "Flair" med en purung Sanne Salomonsen, Jannie Høeg, Tamra Rosanes og Allan Heidinger (senere Gert Rostock), og havde held til få Hank B. Marvin til at producere for sig.

Sidenhen har han lavet musik med bl.a. Torben Hellborn, Maria Stenz og Niels Harrit men er langsomt gledet over i skuespilfaget.

Filmografi 
 Nissebanden i Grønland - 1989
  Den store Kul-Tur (1996)
 Ørnens øje – 1997
 Festen – 1998
 Kærlighed ved første hik – 1999
 I Kina spiser de hunde – 1999
 Olsenbandens første kup – 1999 – 2000
 At klappe med een hånd – 2001
 Olsen-banden Junior – 2001
 Grev Axel – 2001
 Jolly Roger (film) – 2001
 Den Rette Ånd – 2005

Animationsfilm 
 Toy Story (1995)
 Klokkeren fra Notre Dame (1996)
 Græsrødderne (1998)
 Toy Story 2 (1999)
 Monsters, Inc. (2001)
 Find Nemo (2003)
 Madagascar (2006)
 Madagascar 2 (2008)
 Madagascar 3 (2012)
 Peter Pan (1953) (nyt lydspor fra 2003)
 Aladdin (1992)
 Herkules (1997)
 Mulan (1998)
 Lille Kylling (2005)
 Helt Vildt (2007)
Antz (1998)
 Harry Potter og Hemmelighedernes Kammer (film) (2002)
 Hund og kat imellem (2001)
Harry Potter og De Vises Sten (2001)
 Jul i Bakkekøbing (2013)

Tegnefilmserier 
 Fosters hjem for fantasivenner (2004-2009)
 Powerpuff Pigerne (1998-2005)
 Camp Lazlo (2005)
 Looney Tunes (1955-nu)
 Familien Flintstone (1960-1966)
Krampetvillingerne (2001-2006)
Justice League (2001-2004)

Ekstern henvisning 
 

Skuespillere fra Danmark
Tegnefilmsdubbere fra Danmark
Finlands len

Finland var fra 1997 til og med 2009 inddelt i seks len (, ental: lääni). Den 1. januar 2010 blev lenene nedlagt og deres opgaver overtaget af syv "regionsforvaltninger", der i høj udstrækning fik samme grografiske grænser som lenene, samt et antal erhvervs-, trafik- og miljøcentraler. Dog blev Vestfinlands len opdelt i to regionsforvaltninger (Sydvestfinlands regionsforvaltning samt Vest og Indre Finlands regionsforvaltning).

På Ålandsøerne er det Statens ämbetsverk på Åland, der varetager de opgaver, der hører under erhvervs-, trafik- og miljøcentralerne eller regionsforvaltningerne i resten af Finland.

Hvert len har et statsligt organ i form af en lensbestyrelse, som er statens repræsentant i lenet. Lensbestyrelsen ledes af "landshøvdingen". Lensbestyrelsen har ansvaret for følgende områder:
 social- og sundhedssikring
 undervisning og kultur
 politi
 redningstjeneste
 trafik
 konkurrence- og forbrugerspørgsmål
 justitsforvaltning

Åland indtager en særstilling som ensproget svensk. På Åland har man længe været modstander af navnet "Ålands len", som er blevet anvendt i visse dele af den finske forvaltning. I stedet foretrækker man betegnelsen landskab. Lensbestyrelsens normale opgaver er på Åland delvist blevet overtaget af landskabsbestyrelsen, som efter den seneste revidering af selvstyreloven i 2004 nu kalder sig "landskabsregeringen".

Hvert len er inddelt i 1-7 landskaber. Se Finlands landskaber.

Lensvåben

Tidligere len i Finland

Se også 
 Finlands landskaber

Eksterne henvisninger 
 Finlands områdesindelning
Adeliepingvin

Adeliepingvin (Pygoscelis adeliae) er en pingvinart, som er lidt mindre end kejser- og kongepingvinerne.

Det specielle ved adeliepingvinerne er, at de er meget mere livlige, og de har ikke noget imod at gå til kamp mod kæmpestormfugle for at beskytte andre, kæmpestormfuglen har til gengæld ikke lyst til at slås mod den noget mindre og slagfærdige pingvin. Alle har gang i en masse forskellige ting samtidigt. Man skal kigge godt efter for at finde to adeliepingviner med samme positur. Nogle står helt oprejst, mens andre står foroverbøjet. Deres hoveder drejer hid og did. Nogle løber og andre går. Nogle renser deres fjer, mens andre basker med vingerne for at få varme i kroppen.

Kilder 
 BirdLife International 2012. Pygoscelis adeliae. IUCN Red List of Threatened Species. Version 2013.2.
 

Antarktis fugle
Det sydlige ishavs fugle
Pingviner
Gammel Holte Kirke

Gammel Holte Kirke er en kirke, beliggende imellem København-forstæderne Gammel Holte og Trørød. Den blev indviet første søndag i advent i 1978.

Historie 
Kirken blev til efter en offentlig og åben arkitektkonkurrence, hvortil der kom 235 forslag. Den blev vundet af Halldor Gunnløgsson og Jørn Nielsen. Bygningsdesignet har fået en blandet modtagelse, med en del rosende omtale, mens det mere kritisk er blevet kaldt Det nye Barsebäck.

Kirkebygningen og Interiør 
Kirken er opført i rødbrune Helsingborg-teglsten, med sekskanten som grundelement for gulvfladen. Den er opført med beskedne mål, og et småt antal birum til kirkerummet. I det indre præges kirkerummet af et ovenfra indfaldene lys, mens den elektriske belysning følger kirkerummets vægge.

Alteret er udført af lyst træ og har ikke nogen alterskranke. Altertavlen er et glasmosaik med motivet: Den korsfæstede i natten, udformet af Sven Havsteen-Mikkelsen og Mogens Frese.

Orgelet, der har 17 stemmer, blev bygget af Frobenius Orgelbyggeri i 1978.

I kirkens forhal hænger et krucifiks af Robert Jacobsen.

Referencer 

Kirker i Rudersdal Kommune
Kirker i Helsingør Stift
Kirker i Københavns Amt
Tostrup Kirke

Tostrup Kirke er en kirke i Midtjylland ca. 20 km nord for Viborg.

Eksterne kilder og henvisninger 
 Tostrup Kirke hos KortTilKirken.dk

Kirker i Viborg Kommune
Kirker i Viborg Stift
Kirker i Viborg Amt
Østervangkirken

Østervangkirken ligger på Dommervangen i Glostrup Kommune. Den blev opført 1967-1970. Arkitekt: Holger Jensen.

Eksterne kilder og henvisninger 

 Østervangkirken hos KortTilKirken.dk

Kirker i Glostrup Kommune
Kirker i Helsingør Stift
Kirker i Københavns Amt
Kirker tegnet af Holger Jensen
Glostrup Kirke

Glostrup Kirke er en kirke i Glostrup Sogn.

Eksterne kilder og henvisninger 

 Glostrup Kirke hos KortTilKirken.dk

Kirker i Glostrup Kommune
Kirker i Helsingør Stift
Kirker i Københavns Amt
Kirke
Karrusel (tv-serie)

Karrusel er en dansk tv-serie (mini-serie) fra 1998 af Claus Bjerre.

Personerne i denne serie mødes som i en karrusel, hvor den ene person afløser den anden. De giver/tager en æske tændstikker med påskriften Karrusel, med videre. 

Det er en let erotisk serie om livet, som kører i ring. Serien begynder og slutter ved Linda. Dermed er ringen fuldført.

Ideen er taget frit efter Arthur Schnitzlers berømte skuespil Reigen (1897), der har været filmatiseret talrige gange før og siden, bl.a. af Max Ophüls i den Oscar-nominerede La Ronde / Kærlighedskarrusellen (1950).

Serien består af ti korte afsnit, svarende til de ti scener i Reigen.

Medvirkende 
 Andrea Vagn Jensen som Linda
 Mads M. Nielsen som Mads
 Tina Dickow som Hanne
 Lotte Tarp som Elisabeth
 Michael Falch som Ulrich
 Marina Bouras som Susanne
 Jens Jørn Spottag som Sten
 Peter Steen som Niels
 Solbjørg Højfeldt som Lise
 Søren Spanning som Henrik
 Wencke Barfoed som Lotte

Gæsteoptræden

Eksterne henvisninger 
 

Dramaserier fra Danmark
Danske tv-serier fra 1990'erne
Slaget ved az-Zallaqah

Slaget ved az-Zallaqah (arabisk: الزلاقة) fandt sted 23. oktober 1086 og var et slag mellem almoraviderne, ledet af Yusuf ibn Tashfin, og kastilianerne under ledelse af kong Alfons 6.

Yusuf ibn Tashfin modtog en opfordring fra tre andalusiske ledere (Abbad 3. al-Mu'tamid med flere) og krydsede Andalusien med 7.000 almoravidiske krigere. Han marcherede med sin hær til det nordlige al-Andalus, til hæren nåede az-Zallaqah. Den almoravidiske hær tiltrak krigere overalt i al-Andalus, og hæren omfattede, da den nåede frem, omkring 30.000 mand. Alfons 6. nåede frem til slagmarken med 60.000 krigere. De to anførere udvekslede meddelelser inden kampen, hvori Yusuf ibn Tashfin opstillede følgende ultimatum til fjenden: Konvertering til islam, betaling af tribut (jizyah) eller kamp.

Alfons 6. valgte at kæmpe mod almoraviderne. Slaget startede fredag ved daggry med et angreb fra Alfonso. Yusuf ibn Tashfin delte sin hær i tre divisioner. Den første blev anført af Abbad 3. al-Mu'tamid og bestod af 15.000 mand, den anden division bestod af 11.000 mand og blev anført af Yusuf ibn Tashfin selv, mens den tredje division bestod af 4.000 sorte afrikanere med indiske sværd og lange spyd. Abbad og hans division kæmpede med Alfons til efter middag, hvor Yusuf og hans division sluttede sig til slaget ved at omslutte Alfons og hans tropper. Det fik Alfons' tropper til at gå i panik, og de begyndte at miste terræn. Yusuf sendte derpå den tredje division til angreb, og de afsluttede slaget. Tabstallet hos Alfons' tropper var enorme, idet mere end 59.500 mand døde. Bare 100 riddere nåede tilbage til Kastilien. Alfons selv overlevede slaget, men mistede et ben.

Slagmarken kaldtes az-Zallaqah (på dansk: "usikker grund"), fordi krigerne kurede rundt overalt på stedet på grund af den enorme mængde blod, der blev udgydt den dag. I kristen historie kendes slaget som slaget ved Sagrajas.

De ovenfor nævnte tal for hærenes størrelse er sandsynligvis stærkt overdrevne. For den kastilianske hærs vedkommende er der med sikkerhed opregnet 14.000 mand, herunder omkring 2.000 riddere; mindst halvdelen af denne hær vides at være tabt. Den sårede konge og de fleste adelsmænd overlevede, selv om også en del blev dræbt, herunder Rodrigo Muñoz og Vela Oveguez. Der var også store tab hos almoraviderne, især hos tropperne anført af Dawud ibn Aysa, hvis lejr blev raseret i slagets første timer, samt tropperne anført af guvernøren for Badajoz, al-Mutawakkil ibn al-Aftas. Sevillas guvernør, al-Mu'tamid, blev såret i det første sammenstød, men hans personlige tapperhed ansporede al-Andalus' tropper i forbindelse med de første kastilianske angreb under anførelse af Alvar Fañez. Blandt de dræbte var en meget populær imam fra Cordoba, Abu-I-Abbas Ahmad ibn Rumayla.

Yusuf siges at have mistet modet ved det enorme blodbad, og derudover blev han nødt til at tage tilbage til Afrika kort efter slaget på grund af hans arvings død, så Kastilien mistede ikke ret meget territorium på trods af, at størstedelen af rigets hær blev udslettet.

Noter 

Zallaqah
Inglourious Basterds

Inglourious Basterds er en film af den amerikanske filminstruktør Quentin Tarantino. Filmen havde premiere i danske biografer d. 28 august 2009, og blev første gang vist ved Cannes Film Festival d. 20. maj samme år. Oprindeligt forventedes filmen at få premiere i 2007, men projektet blev udskudt.

Ved Cannes Film Festival blev filmen nomineret til De Gyldne Palmer og østrigske Christoph Waltz vandt prisen for bedste skuespiller.

Filmen foregår i Frankrig under 2. verdenskrig med Brad Pitt i hovedrollen. Desuden medvirker også Eli Roth i filmen.

Medvirkende
 Brad Pitt som Lieutenant Aldo Raine
 Christoph Waltz som Hans Landa
 Eli Roth som Donnie Donowitz
 Mélanie Laurent som Shoshanna Dreyfus
 Michael Fassbender som Archie Hicox

Eksterne henvisninger 

 Officiel webside

Kilder 

Dramafilm fra USA
Amerikanske film fra 2009
Film om 2. verdenskrig
Film instrueret af Quentin Tarantino
Springfield Atomkraftværk

Springfield Nuclear Power Plant er navnet på atomkraftværket fra den amerikanske tegnefilmsserie The Simpsons. Kraftværket er ejet af den ondsindede Montgomery Burns (Mr. Burns). Da kraftværket forsyner hele Springfields el-behov, har det været en god forretning for Mr. Burns.

Kraftværket er ikke helt legalt, men af en ukendt grund er det aldrig blevet lukket af myndighederne, sikkert fordi at Mr. Burns hele tiden "glemmer" mere end 100.000 dollars på sit skrivebord efter endt inspektion. Udslip af atomaffald fra kraftværket har resulteret i dannelsen af den treøjet fisk kaldet Blinky. Kraftværket er hele tiden på randen af eksplosion, og det er altid Homers skyld. Faktisk er antallet af ulykker på kraftværket blevet fordoblet hvert år, siden Homer startede.

Kendte ansatte 
 Carl Carlson
 Frank Grimes
 Lenny Leonard
 Homer Simpson
 Waylon Smithers

Steder i The Simpsons
Belizefloden

Belize-floden er en 290 km lang flod i Belize som afvander mere end en fjerdedel af landet. Den snor sig langs den nordlige kant af Maya bjergene tværs over det centrale af landet og løber ud i havet nær Belize City. Floden kendes også som den gamle flod. Den er navigerbar op til grænsen mod Guatemala og var hovedfærdselslininen for handel og transport mellem kysten og det centrale af landet et godt stykke op i det 20. århundrede.

Belize-floden begynder hvor Mopan floden og Macal floden mødes i Guatemala. Den flyder gennem Belize flodens floddal som primært består af tropisk regnskov. Floden bruges stadig til transport af tømmer, især mahogni.

Floden
Vandløb i Nordamerika
Rent mel

Rent mel (oprindeligt Rent mel i posen) er en dansk rapgruppe fra Roskilde. Lokalpatriotismen var meget fremtrædende på deres debutalbum, hvor det fremhævedes at de, som en del af Midtsjællandspatruljen (MSP), repræsenterede Roskilde og Lejre. Dette kunne også høres ved DM i Dansk Rap '97, hvor rapperen Tegnedrengen netop nævner disse to byer. Ordret citeret siger Tegnedrengen lige inden ekstranummeret følgende: "Jeg vil godt lige have lov at pointere noget, før vi begynder. Vi, vi kommer fra noget der hedder Midtsjælland. [...] Roskilde og Lejre."

Den oprindelige opstilling, dvs. Rent mel i muleposen, bestod af triumviratet Tegnedrengen, MC Jo (senere Jooks aka Dr. Jooks MacFive) og JernHenrik (senere Hennesey).

Gruppen Rent mel består af Atilla, Mikkel Mund, Tegnedrengen, Hennesey og Jooks. Gruppen vandt i 1997 DM i Rap, med rapnummeret Hvem er vi.

Debutalbummet fra 1999 hed Langt om længe. Rent mel har i 2004 udgivet albummet Ingen Stress, bl.a. med gæsteoptræden af Jokeren på nummeret Fuck dig.

Referencer

Eksterne henvisninger 
 

Hiphopgrupper fra Danmark
Musikgrupper fra 1997
Langt om længe

Langt om længe er debutalbummet fra den danske rapgruppe Rent mel fra 1999. Det er udgivet på Fab K/Mis Label og er bl.a. produceret af Acorn, DJ Static og Pelding.

Trackliste:

 Stavekontrol (Intro)
 Samtid / Fremtid
 Hvor Du Henne
 Så Sig "!" ft. Takt & Tone
 Ene9
 Sommetider
 Ischi Ischi ft. Sund Fornuft
 Hold Dig Væk
 Skæve Børn Leger Bedst ft. Jøden & Mikkel Mund
 Dette Track Er En Joint
 Den Grundlæggende Hexagon ft. Sphaeren & MC Jimmy
 Hvem er Vi 2
 Ene9 (Static Remix)
 Hvor Du Henne (HR Remix)

Eksterne henvisninger 
 

Rent mel-album
Debutalbum fra Danmark
Debutalbum fra 1999
Ingen Stress

Ingen Stress er titlen på den danske rapgruppe Rent mels andet album. Albummet er udgivet i 2004 hos selskabet Cope Records.

Trackliste 

Album fra 2004
Rent mel-album
Københavns Drengekor

Københavns Drengekor er et kor tilknyttet Sankt Annæ Gymnasium.

Historie 
Koret blev grundlagt i 1924 af Mogens Wöldike for at opføre kormusik skrevet for drenge- og mandsstemmer fra middelalder til det 20. århundrede. I 1929 oprettede Københavns Kommune en sangskole til koret, det nuværende Sankt Annæ Gymnasium.

Indtil 1959 var koret fast knyttet til Christiansborg Slotskirke, men siden har Vor Frue Kirke været ramme om korkoncerter fredag aften i sæsonen og om drengenes kirketjeneste ved højmesserne og ved vesperne.

I 1998 gav Margrethe 2. tilladelse til, at koret måtte titulere sig som Det Kongelige Kantori. Koret medvirker til en række af de kongelige begivenheder. De har blandt andet sunget til bryllupperne mellem Margrethe og Henrik (1967), Prins Joachim og Alexandra (1995), Kronprins Frederik og Mary, samt kronprinseparrets børns dåb i hhv. Christiansborg og Fredensborg slotskirker.


Dirigenter og ledere 
 Mogens Wöldike (1924-1965)
 Niels Møller (1965-1984)
 Per Enevold (1984-1991)
 Ebbe Munk (1991-2020)
 Carsten Seyer-Hansen (siden 2020)

Diskografi 

 Årets Krans Vol. 2, Danica DCD 8212
 Dietrich Buxtehude: Vocal Works Vol II, Dacapo 8.224160
 Danish Choral Music in the 20th Century, Danica Records
 Palle Mikkelborg: A Noone of Night, Dacapo
 Benjamin Britten: A Ceremony of Carols, London Records 436 394-2
 Händel: Saul
 Palestrina: Missa Papae Marcelli, Danica Records DCD 8163
 Årets Krans, Danica DCD 8182

 Danske Julesalmer, danica DCD 8179
 Rossini: Petite Messe Solennelle, Kontrapunkt CD 32122/23
 Thorvaldsen, MEGA MRCD 3321
 Danske Sange, EMI CD 74973552
 Korsange og orgelkoraler til kirkeåret, Hamlet/Telefunken HAM 00013-2
 Gustav Mahler: 3. symfoni, Chandos CHAN 8970/1
 Gustav Mahler: 8. symfoni, Chandos CHAN 8853
 Janáček: Glagolistisk Messe, Chandos CHAN 9310
 Richard Strauss: A Capella Choral Works, Chandos CHAN 9223

LP-udgivelser 
Foruden almindelige digitale udgivelser, har koret også udgivet tre LP'er.
 Mogens Pedersøn: Kirkemusik fra Chr. IV's hof, EMI/DMA 017
 Julevesper i Københavns Domkirke, EMI LP 1395451
 Kirkemusik af Haydn og Mozart, EMI LP 2706071

Eksterne henvisninger 

Sankt Annæ Gymnasium
Kor fra Danmark
Musikgrupper fra 1924
Skriftrulle

En skriftrulle, bogrulle eller rotulus er forgængeren til den indbundne bog.
Den bestod af papyrus, pergament eller papir i en bane, der kunne rulles op, og havde skrift på den ene side.

I det første århundrede e. Kr. opstod de første eksempler på de romerske codex, der blev udgjort af flere sammenhæftede skrifttavler af voksbelagt elfenben eller træ, som man kunne ridse sine budskaber ind i. I takt med udbredelsen af papyrus og senere papir udviklede sådanne sammenhængende codex sig gradvis til en stadig mere dominerende bogform.

I en lang periode opretholdt skriftrullen dog sin dominans. Dette hænger formentlig sammen med, at alle manuskripter fortsat var håndskrevne, og at det var mest hensigtsmæssigt at rulle de skrøbelige manuskripter sammen. Efter trykkekunstens opfindelse overtog de sammenhæftede trykte ark den dominerende rolle, og codex udviklede sig gradvis til nutidens indbundne bog.

I mange gamle kultursamfund findes mange af de skrifter, som de pågældende samfunds historie er funderet på, fortsat på skriftruller. Dette gælder ikke mindst i Asien.

Boghistorie
Pernille Kløvedal Nørgaard

Pernille Kløvedal Nørgaard (født 17. juni 1953) er en dansk skuespiller, sygeplejerske og forfatter. Hun er datter af forfatteren og journalist Erik Nørgaard og Sygeplejerske Ruth Nørgaard.

Hun er gift med grafiker og kunstner Ole Søndergaard. Hun har to børn, Joel Nørgaard og dokumentarinstruktør Pil Kløvedal Nørgaard. Pernille Kløvedal Nørgaard blev som 16 årig, ved en fejl, kaldt ind til casting på filmen Ang. Lone" fordi hun sad og ventede på sin far der dengang arbejde i DR. Filmholdet og Instruktøren Franz Ernst troede hun ventede på dem, hun troede de var hendes fars kollegaer. Efter forvirring endte hun alligevel med at blive castet og fik hovedrollen som den unge Lone der stikker af hjemmefra. I filmen spiller hun blandt andet over for en meget ung Kim Larsen der havde en mindre rolle i filmen.

Pernille boede sammem med Troels Kløvedal i kollektivet Maos Lyst.

I sin ungdom nåede hun at medvirkede i tre film. Hun stoppede filmkarrieren i 1972 – delvis af ideologiske grunde, delvis af manglende interesse og uddannede sig til sygeplejerske.

Film 
 Ang.: Lone (1970)
 Giv Gud en chance om søndagen (1970)
 Man sku' være noget ved musikken (1972)

Eksterne henvisninger 
 

Skuespillere fra Danmark
Sygeplejersker fra Danmark